Document ID: 31994D0334

KOMISSION PÄÄTÖS,
tehty 26 päivänä toukokuuta 1994,
eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta tietyn Uruguaysta tulevan lihan huomioon ottamiseksi (94/334/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 14, 15 ja 16 artiklan,
sekä katsoo, että
eläinten terveyttä koskevat vaatimukset ja eläinlää-kärintodistukset tuoreen lihan tuonnissa muun muas- sa Uruguaysta vahvistetaan komission päätöksessä 93/402/ETY(3), sellaisena kuin se on viimeksi muutettuna päätöksellä 93/576/ETY(4),
lemmikkieläinten ruoan valmistukseen tarkoitettujen sivu-tuotteiden tuonnille asetetaan tiukemmat vaatimukset,
suu- ja sorkkataudin pesäkkeitä ei ole virallisesti todettu Uruguayssa kesäkuun 1990 jälkeen; tämän vuoksi voidaan hyväksyä lemmikkieläinten ruoaksi tarkoitettujen lampaista saatujen sivutuotteiden tuonti Uruguaysta,
tämän vuoksi olisi muutettava päätös 93/402/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 93/402/ETY seuraavasti:
a) poistetaan 1 artiklan c kohdan sanat "naudansukuisten eläinten";
b) korvataan liite II tämän päätöksen liitteellä A;
c) lisätään liitteen III 2 osan loppuun tämän päätöksen liite B.
2 artikla
Tätä päätöstä sovelletaan kuudentenakymmenentenä päivänä sen jälkeen, kun se on annettu tiedoksi jäsenvaltioille.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä toukokuuta 1994.

Labels: 3
0
18
17